ঢাকা, ১৩ জুলাই (শীর্ষ  নিউজ ডটকম): রাজধানীর সবুজবাগের বাগান বাড়ি থেকে বস্তাবন্দি অবস্থায় আল আমীন (৩০) নামের এক ব্যক্তির লাশ উদ্ধার করেছে পুলিশ। নিহতের বাড়ি গাইবান্ধা সদরে। সে রাজধানীর বাড্ডার বাসিন্দা ছিল। আজ বুধবার সকাল ৭ টার দিকে তার লাশ উদ্ধার করা হয়।  জানা গেছে, আল আমীন মঙ্গলবার বাসা থেকে থেকে বের হওয়ার পর নিখোজ হয়। আজ সবুজবাগের বাগান বাড়িতে বস্তাবন্দি অবস্থায় একটি লাশ উদ্ধার করা হয়। পরে সাথে রাখা আইডি কার্ড দেখে আল আমীনের লাশটি শনাক্ত করে আত্মীয়রা। লাশ ঢাকা মেডিকেল কলেজ হাসপাতালের মর্গে পাঠানো হয়েছে।  (শীর্ষ নিউজ  ডটকম/এ/এমইউ/এএইচ/১৩.০৫ঘ.)